
I. ЦЕЛ И ЗАДАЧИ 
Чл. 1. С провеждане на  турнирите от Държавния спортен календар (ДСК) се решават следните задачи:
/1/. Популяризиране спорта спортни танци като важно средство за физическото развитие, за здравословното и морално-волевото възпитание на младежта;
/2/. Стимулиране на разнообразна по съдържание спортно-състезателна дейност по спортни танци; 
/3/. Излъчване на държавните шампиони и държавните отборни класирания на КСТ; Създаване на условия за завоюване на медали от Световни и Европейски първенства, както и Европейски и Световни купи и игри.
/4/. Засилване грижите и вниманието за изграждане, поддържане и модернизация на материално-техническата база за спортни танци;
/5/. Успешна селекция на националните отбори при различните възрастови групи.

II. ОРГАНИЗАЦИЯ И РЪКОВОДСТВО 
Чл.2. (1) Първенствата и турнирите по спортни танци се организират и ръководят от БФКСТ, както и клубове-домакини, въз основа на  правилниците на БФКСТ и настоящата Наредба. Председателя на БФКСТ възлага организационни задачи на УС на БФКСТ и Председателя на спортния клуб домакин.
/1/. ДП и ДЛОП се организират от БФКСТ; Световни и Европейски първенства и Световни и Европейски Купи се организират по правилата на международата и европейска конфедерация и БФКСТ. Международните тунири се организират по правилата на БФКСТ.
/2/. НК и  ДТ се организират и ръководят от БФКСТ, или съвместно с клубове-домакини след решение на УС;
(2) Системата от турнири и първенства е в съответствие с изискванията за определяне на количествените и качествени показатели по равнища.  
Чл.3. Право за организиране на първенства и турнири се дава след утвърждаване на подадена оферта до УС на БФКСТ, заплатена дължима такса определена в Наредбата за регламентирани приходи на БФКСТ.
/1/. Техническия екип на първенствата и турнирите към ДСК на БФКСТ( Секретариат, водещ, музикално оформление ) са в правомощията на Председателя на БФКСТ.

III. ВЪЗРАСТОВИ ГРУПИ

	2025г.

	Деца – Мини
	родени 2017 г. и по-късно;

	Деца – І група 
	родени 2016 г. и 2015 г.

	Деца – ІІ група 
	родени 2015г. и 2014 г. 

	Юноши младша възраст 
	родени 2013 г. и 2012 г. 

	Юноши старша възраст 
	родени 2011 г. и 2010 г. 

	Младежи 
	родени 2009 г., 2008 г. и 2007 г. 

	Състезатели до 21 г. 
	родени 2006г.,2005г.,2004г.

	Състезатели над 19 г. 
	родени 2006 г. и по-рано; 

	Сеньори - І група 
	По-възрастният в двойката трябва да е не по-малко от 35години, а по-младият да е не по-малко от 30години в календарната година.

	Сеньори - ІІ група 
	По-възрастният в двойката трябва да е трябва да е не по-малко от 45години,а по-младият да е не по-малко от 40години в календарната година.

	Сеньори - ІIІ група 
	По-възрастният в двойката трябва да е не по-малко от 55 години ,а по-младият да е не по-малко от 50години в календарната година. 



	2026 г.

	Деца – Мини
	родени 2018 г. и по-късно;

	Деца – І група 
	родени 2017 г. и 2016 г.

	Деца – ІІ група 
	родени 2015 г. и 2014 г. 

	Юноши младша възраст 
	родени 2014 г. и 2013 г. 

	Юноши старша възраст 
	родени 2012 г. и 2011 г. 

	Младежи 
	родени 2010 г., 2009 г. и 2008 г. 

	Състезатели до 21 г. 
	родени 2007 г.,2006 г.,2005 г

	Състезатели над 19 г. 
	родени 2007 г. и по-рано; 

	Сеньори - І група 
	По-възрастният в двойката трябва да е не по-малко от 35години, а по-младият да е не по-малко от 30години в календарната година.

	Сеньори - ІІ група 
	По-възрастният в двойката трябва да е трябва да е не по-малко от 45години,а по-младият да е не по-малко от 40години в календарната година.

	Сеньори - ІIІ група 
	По-възрастният в двойката трябва да е не по-малко от 55 години ,а по-младият да е не по-малко от 50години в календарната година. 





IV. РАЗРЕШЕНО ТЕМПО ЗА ВСЕКИ ТАНЦ
	Tанц
	Тактове/мин
	Tанц
	Тактове/мин

	Waltz
	28-30
	Samba
	50-52

	Tango
	31-33
	Cha Cha Cha
	30-32

	Viennese Waltz
	58-60
	Rumba
	25-27

	Slow Fox
	28-30
	Paso Doble
	60-62

	Quickstep
	50-52
	Jive
	42-44




V.ПРАВО НА УЧАСТИЕ
Чл.4. Право на участие имат всички състезатели на клубове, членове на БФКСТ, с редовна картотека и внесен годишен членски внос към БФКСТ за съответната календарна година.
Чл.5. В ДСК право на участие имат редовно картотекирани в БФКСТ от КСТ граждани на страните членки на Европейския съюз, на страните по споразумението на Европейското икономическо пространство или на конфедерация Швейцария, както и чужденци, пребиваващи в Република България на законно основание – за срок не по-кратък от 6 месеца;.
Чл.6. Съгласно ЗФВС в държавни първенства не се допуска индивидуално участие.
Чл.7. На всички турнири към ДСК редовността на състезателите се установява чрез: 
/1/. редовна състезателна книжка  в съответствие с чл.71,ал.3 от ЗФВС;
/2/. заплатена такса за регистрация на състезател в картотеката на БФКСТ за съответната година;
/3/. задължителна регистрация за участие в указания срок подадена от представител на клуба;
/4/. документ за пред състезателен медицински преглед. 

VI. МЕДИЦИНСКИ НАДЗОР
Чл.8. До участие в състезание от ДСК се допускат само спортисти които са преминали медицински преглед.
Чл.9. Задължение на Организатора е да осигури медицинско лице по време на провеждане на състезанието.
Чл.10. Задължение на спортните клубове е да сключат застраховка на всички състезатели за травми и злополуки по време на подготовка и състезания. БФКСТ не носи отговорност при евентуални травми и злополуки по време на състезанията от ДСК.

VII. СИСТЕМА ЗА ПРОВЕЖДАНЕ НА ПЪРВЕНСТВАТА. КЛАСИРАНЕ. ТОЛЕРАНС.МАТЕРИАЛНО ОСИГУРЯВАНЕ И НАГРАДИ. ИЗИСКВАНИЯ ЗА ПРОВЕЖДАНЕ.

ДЪРЖАВНО ПЪРВЕНСТВО ( ДП ) ПО ВЪЗРАСТ
за дисциплините СТ, ЛА и комбинация.
1. СЪСТЕЗАТЕЛНА ПРОГРАМА ПО ВЪЗРАСТОВИ ГРУПИ:
· Деца Мини- Ch, J, W, Q;
· Деца І група – Ch, R, J, W, T, Q;
· Деца ІІ група – S, Ch, R, J, W, T, VW, Q; 
· ЮМВ  - S, Ch, R, PD, J, W, T, VW, SF, Q; 
· ЮСВ – S, Ch, R, PD, J, W, T, VW, SF, Q; 
· Младежи - S, Ch, R, PD, J, W, T, VW, SF, Q; 
· Състезатели до 21 г. - S, Ch, R, PD, J, W, T, VW, SF, Q; 
· Състезатели над 19 г. - S, Ch, R, PD, J, W, T, VW, SF, Q; 
· Сеньори - S, Ch, R, PD, J, W, T, VW, SF, Q; 
· Професионалисти - S, Ch, R, PD, J, W, T, VW, SF, Q; 
· Формации   - La , St;
· Show Dance – La, St.

Чл.11. При провеждане на ДП по възраст не се разрешава:
/1/. участие на младежи във възрастовата група над 19 год;  
/2/. участие на ЮМВ във възрастовата група ЮСВ;
/3/. Участие на деца мини при деца I, и деца I  във възрастовата група на деца II;
/4/. индивидуално участие.
/5/. Участие и допускане  на състезатели към БФКСТ за съответната година, които не са участвали поне на една НК и един турнир към ДСК от предходната година.

Чл.12. Правилата за ограниченията в костюмите са задължителни.
Чл.13. Във финала на състезатели над 19 години се прилага схемата за соло-танци,по решение на Главния съдия.


2. ФИГУРЕН МАТЕРИАЛ
/1/. Деца Мини – разрешеният фигурен материал е в съответствие с  Standart and Latin American Technique Books – bronze figures;
/2/. Деца I група - разрешеният фигурен материал е в съответствие с  Standart and Latin American Technique Books – bronze and silver figures;
/3/. Деца II група  - разрешеният фигурен материал е в съответствие с  Standart and Latin American Technique Books – bronze, silver and gold  figures;
/4/. ЮМВ, ЮСВ, Младежи, Състезатели до 21 г., Състезатели над 19 г., Сеньори и Професионалисти – без ограничения във фигурния материал. 

3. ТОЛЕРАНС
Чл.14. Танцови двойки, делегирани представители в Световно първенство по стандартни /латиноамерикански танци, са класиралите се на 1-во и 2-ро място на ДП по възраст в съответната дисциплина. БФКСТ има право да делегират повече спортисти в замисимост от правилата на първенството. 
Чл.15. Танцови двойки, делегирани представители в Европейско първенство по стандартни / латиноамерикански танци са класиралите се на 1-во и 3-то място на  ДП по възраст в съответната дисциплина. БФКСТ има право да делегират повече спортисти в зависимост от правилата на първенството.
Чл.16. Танцова двойка , делегиран представител в Световно и Европейско първенство-комбинация 10 танца е класиралата се на 1 –во място на ДП по възраст в дисциплина-комбинация 10 танца. БФКСТ има право да делегират повече спортисти в зависимост от правилата на първенството.
Чл.17. Право на номинация за участие в Световно и Европейско първенство имат танцови двойки ,участвали  минимум на два турнира към ДСК. 
Чл.18. При писмен отказ за участие в Световно / Европейско първенство от номинираната двойка, ТС на БФКСТ изготвя селекция на друга двойка, която се утвърждава от УС на БФКСТ.

4. МАТЕРИАЛНО ОСИГУРЯВАНЕ И НАГРАДИ
/1/.  на класиралите се от I до VI място се връчват грамоти;
/2/.  на класиралите се от I до III място се връчват медали, на двойките - купи. 

5. ИЗИСКВАНИЯ ЗА ПРОВЕЖДАНЕ
Чл.19. Съдийската комисия се състои от минимум 7 члена, утвърдени с решение на УС, по предложение на Комисията за жребий и назначаване към БФКСТ.
Чл.20. При провеждане на ДП по възраст, размерът на танцовия подиум трябва да бъде минимум 200 кв.м.


6. ФИНАНСОВИ УСЛОВИЯ
Чл.21. Състезателите заплащат такса за участие в размер до 30€ на двойка и 20€ на  соло състезател за дисциплина.

НАЦИОНАЛНА КУПА (НК)
1. ВЪЗРАСТОВИ ГРУПИ:
· ЮМВ  - S, Ch, R, PD, J, W, T, VW, SF, Q 
· ЮСВ – S, Ch, R, PD, J, W, T, VW, SF, Q 
· Младежи - S, Ch, R, PD, J, W, T, VW, SF, Q 
· Състезатели над 19 г. - S, Ch, R, PD, J, W, T, VW, SF, Q

Чл.22. При провеждане на НК не се разрешава:
/1/.  участие на младежи във възрастовата група над 19 год; 
/2/. участие на ЮМВ във възрастовата група ЮСВ;
/3/. индивидуално участие. 
Чл.23. Правилата за ограниченията в костюмите са задължителни.

2. ФИГУРЕН МАТЕРИАЛ - без ограничения.

3. СИСТЕМА ЗА ПРОВЕЖДАНЕ. КЛАСИРАНЕ. ТОЛЕРАНС
Чл.24. (1). Провежда се като верига от 5 до 7 турнира, валидни за Ранг-листата на БФКСТ. Организират се от БФКСТ с съдействието на клуб-домакин, утвърден от УС след подадена оферта. 
(2). Резултатите за Ранг-листата се изчисляват по отделно за двата вида танци след всяко проведено състезание (текуща Ранг-листа). 
(3). Крайното класиране за Национална Купа е по отделно за двата вида танци и за всяка възрастова група, в резултат от четирите най-добри класирания на всяка двойка в тези състезания за календарната година.
Чл.25. (1). Номинация за участие в Световна купа получава двойката, класирала се на 1-во място в Ранг-листата на България в съответната дисциплина. Ако Купата е отворена, БФКСТ има право да делегира повече представители. 
(2). Номинация за участие в Европейска купа получава двойката, класирала се на 2-ро място в Ранг-листата на България в съответната дисциплина. Ако Купата е отворена, БФКСТ има право да делегира повече представители. 
Чл.26 .При писмен отказ за участие в СК или ЕК от номинираната двойка, ТС на БФКСТ селектира друга двойка, вземайки предвид  класацията от Държавно първенство по възраст, Ранг-листата на  България и международни постижения. 

4. МАТЕРИАЛНО ОСИГУРЯВАНЕ И НАГРАДИ
/1/ на класирали се от I до VI място се връчват грамоти и награди;
/2/ на класиралите се от I до III място – медали;
/3/ НК се връчва на официална церемония.

5. ИЗИСКВАНИЯ ЗА ПРОВЕЖДАНЕ
Чл. 27. Съдийската комисия се определя чрез жребий на ротационен принцип от Комисията за жребий и назначаване към БФКСТ.
Чл.28. При провеждане на НК, размерът на танцовия подиум трябва да бъде минимум 180 кв.м.

6. ФИНАНСОВИ УСЛОВИЯ
Чл. 29. Състезателите заплащат такса за  участие в размер до 25€ на двойка за дисциплина.

ДЪРЖАВНО ПЪРВЕНСТВО ПО ВЪЗРАСТ И КЛАС
1. ВЪЗРАСТОВИ ГРУПИ И КЛАСОВЕ:
· Деца Мини –  МН , клас Е;
· Деца І група – МН, класове: E, D;
· Деца ІІ група – МН, класове: E, D , C;
· ЮМВ –  МН, класове: E,  D, C ,B;
· ЮСВ – МН; клас E, клас D,клас C;клас B; A;
· Младежи – клас E, D, C, B, A и Международен; 
· Състезатели над 19 г. – клас E, D, C, B, A и Международен;
· Формации.


2. ФИГУРЕН МАТЕРИАЛ
Разрешеният фигурен материал е в съответствие с  Standart and Latin American Technique Books:
· клас Е – bronze figures;
· клас D – bronze , silver figures;
· клас С – bronze , silver , gold figures;
· клас В, А, М – без ограничения;


3. СИСТЕМА ЗА ПРОВЕЖДАНЕ. КЛАСИРАНЕ. ТОЛЕРАНС.  
Чл.30. Провежда се съгласно изискванията на Състезателния правилник и настоящата Наредба.
Чл.31. Държавни шампиони по възраст (Деца-Мини, Деца 1, Деца 2, Юноши, Младежи и Аматьори) и по клас ( E, D, C, В, А ) получават право да преминат в следващия, по-висок състезателен клас.

4. МАТЕРИАЛНО ОСИГУРЯВАНЕ И НАГРАДИ.
/1/. на класиралите се от I до VI място се връчват грамоти;
/2/. на класиралите се от I до III място - медали, на двойките -  купи.


5. ИЗИСКВАНИЯ ЗА ПРОВЕЖДАНЕ.
Чл.32. Съдийската комисия се утвърждава от УС на БФКСТ, по предложение на Комисията за жребий и назначаване към БФКСТ;
Чл.33. При провеждане на ДП по възраст и клас, размерът на танцовия подиум трябва да бъде минимум 200кв.

6. ФИНАНСОВИ УСЛОВИЯ
Чл.34. Състезателите заплащат такса за участие в размер до 30€ на двойка и 20€ на соло състезател за дисциплина.


ДЪРЖАВНО ЛИЧНО ОТБОРНО ПЪРВЕНСТВО (ДЛОП)
Чл.35. Организира се от БФКСТ.  
Чл.36. Резултатите са показатели на републиканско равнище. За индивидуалното и отборното класиране клубовете получават точки за определяне на количествените и качествени показатели по равнища на „Правилник за категоризацията на КСТ”. 
Чл.37. Държавно лично отборно първенство  се провежда в три лично-отборни турнира: 
· по възраст: Деца, Юноши, Младежи, Adult (Мъже и жени) 
· по клас:МН,  клас E, клас D, клас С, клас В, клас А, клас М  
· по дисциплини: стандартни танци, латиноамерикански танци и комбинация.  
Чл.38. Всеки клуб може да участва с до 10 двойки, независимо от възраст, клас и състезателна дисциплина.
Чл.39. Индивидуалното класиране е валидно за личен шампионат, като двойките ще получат и съответстващите на класирането им медали.
Чл.40. Отборите, класирани на І-во, ІІ-ро и ІІІ-то място получават спортни купи в следните:
/1/.  възрастови групи: Деца, Юноши, Младежи, Adult (Мъже и жени);
/2/.  класове: МН, клас Е, клас D, клас С, клас В, клас А, клас М;
/3/. дисциплини: стандартни танци, латиноамерикански танци и комбинация.

Чл.41. Настоящата таблица за изчисляване на точки за отборното класиране важи за всички възрастови групи и класове.
	1
	2
	3
	4
	5
	6
	7
	8
	9
	10

	25
	20
	15
	12
	10
	9
	8
	6
	4
	2



Чл.42. Съдийската комисия се определя чрез жребии и назначаване от Комисията за жребий и назначаване към БФКСТ. 
Чл.43. .При провеждане на ДЛОП, размерът на танцовия подиум трябва да бъде с размер минимум 200 кв.м.
Чл.44. Състезателите заплащат такса за участие в размер до 23,00EU на двойка за дисциплина.

ДЪРЖАВЕН  ТУРНИР,  СП, ЕП, МТ, ЕТ и КУПИ
Чл.45. Организира се от БФКСТ и спортен клуб съобразно класификацията на състезателите по възраст и клас. 
Чл.46. Носи точки за повишаване на класа, при спазване изискванията на Състезателния правилник и настоящата Наредба. Двойките участвали на СП, ЕП, МТ и ЕТ получават 1 бонус точка от турнира и първенството.
Право на участие в СП,ЕП,ЕТ,МТ и Купи организирани  на територията на Р. България от БФКСТ, имат право да вземат участие само състезатели картотекирани към БФКСТ за съответната година и състезатели представляващи други държави. 
Чл.47. Съдийската комисия е по покана на БФКСТ или спортен клуб организатор, в съответствие с изискванията на CSIT, ECDS, БФКСТ.
Чл.48. Състезателите заплащат такса за участие в размер до 30,00 EU на двойка за дисциплина. Състезателите заплащат такса за МТ и ЕТ, такса определена по правилата на CSIT, ECDS. 

ДЪРЖАВНО   ПЪРВЕНСТВО  и ДЪРЖАВЕН   ТУРНИР ,, МЛАДИ НАДЕЖДИ И СОЛО“
Чл.49. Право на участие имат картотекирани състезатели от школите към спортните клубове.
Чл.50. Провежда се в три основни направления:
/1/. танцови двойки
/2/. соло момичета
/3/. формации
Чл.51. Танцовите двойки са разпределени в следните възрастови групи и категории:
· МН Деца Мини - Bronze – Ch, J, W, Q – Bronze figures;
· МН Деца І - Bronze – Ch, R, J, W, T, Q – Bronze figures;
· МН Деца II- Bronze – Ch, R, J, W, T, Q – Bronze figures ; 
· МН Деца ІІ -Silver – S, Ch, R, J, W, T, VW, Q –Bronze and Silver figures;
· МН ЮМВ – Bronze - Ch, R, J, W, T, Q – Bronze figures;
· МН ЮМВ-Silver  - S, Ch, R, PD, J, W, T, VW, SF, Q – Bronze and Silver figures;
· МН ЮСВ-Bronze + Silver – S, Ch, R, PD, J, W, T, VW, SF, Q  - Bronze and Silver figures;
· МН Младежи Bronze + Silver - S, Ch, R, PD, J, W, T, VW, SF, Q - Bronze and Silver figures.
Чл.52. Категорията се определя по преценка на треньора.
Чл.53. Класацията е отделна за стандартни и латиноамерикански танци.
Чл.54. Соло момичета са разпределени в следните възрастови групи и класове:
· МН Деца Мини – клас Е – Bronze figures;
· МН Деца І група – клас E; D – Bronze and Silver figures;
· МН Деца ІІ група – клас E, D; C – Bronze, Silver and Gold figures;
· МН ЮМВ – клас E, D, C - Bronze, Silver and Gold figures;
· МН ЮСВ – клас E, D, C -  Bronze, Silver and Gold figures;
· МН Младежи – клас E, D, C - Bronze, Silver and Gold figures;
· МН Състезатели над 19 год – клас E, D, C - Bronze, Silver and Gold figures;
· МН ЮМВ – клас C 1 латиноамерикасни танци - S, Ch, R, PD, J
· МН ЮСВ - клас C 1 латиноамерикасни танци - S, Ch, R, PD, J
· МН Младежи – клас C 1 латиноамерикасни танци - S, Ch, R, PD, J
· МН Състезатели над 19 год - C 1 латиноамерикасни танци - S, Ch, R, PD, J
· МН ЮМВ – клас C 1 стандартни танци - W, T, VW, SF, Q
· МН ЮСВ - клас C 1 стандартни танци -   W, T, VW, SF, Q
· МН Младежи – клас C 1 стандартни танци - W, T, VW, SF, Q
· МН Състезатели над 19 год - C 1 стандартни танци - W, T, VW, SF, Q
Чл.55. Шампионите и Класирането на състезателите е отделно за стандартни танци, латиноамерикански танци и комбинация.
Чл.56. Състезателите преминават в по-висок танцов клас в съответствие с точковата система на Състезателния правилник (сини точки) на база класация в дисциплина комбинация.
Чл.57. Придобитият състезателен клас се зачита и при сформиране на танцова двойка.
Чл.58. Формациите са разпределени в следните възрастови категории:
· МН Мини (до 7г.)
· МН Деца (до 11г.)
· МН Юноши (до 15г.)
· МН Младежи и Състезатели над 19 г. 
Чл.59.  Позволява се смесване на възрастовите категории 50%, като по-малките преминават в следващата възрастова категория! 
Чл.60. Категории формации (според състава):
· танцови двойки
· момичета
· смесена
Чл.61. Изборът на костюми е без ограничения, задължително отговарящ на :
/1/. възрастта на участниците;
/2/. характера на хореографията;
/3/. стила на дисциплината (стандарт/латина)
Чл.62. Фигурният материал е без ограничения.
Чл.63. Времетраене – от 2.00 мин. до 4.30 мин.
Чл.64. Държавни първенства и турнири ,,Млади надежди“ се съдийстват от  съдии, представители на участващите спортни клубове, или по жребий които отговарят на следните условия :
/1/. възраст над 16години;
/2/. придобит танцов клас – В;
/3/.  удостоверение от БФКСТ за преминат курс и успешно положен изпит за съдия;
/4/.  официален дрескод;
Чл.65. Организаторите имат право да предлага съдии и реда за програмата;
Чл.66. Състезателите заплащат такса за участие в размер;
· до 15€ на двойка за дисциплина;
· до 25€ на двойка за две дисциплини
· до 10 € на соло момиче за дисциплина
· до 45€ на формация;

VIII. ДОКУМЕНТИ ЗА КАРТОТЕКИРАНЕ НА СЪСТЕЗАТЕЛИ, СЪДИИ И ТРЕНЬОРИ КЪМ БФКСТ. ПРОМЯНА НА КЛУБНА ПРИНАДЛЕЖНОСТ.
Чл.67. Спортен клуб, член на БФКСТ, вписан в Регистъра на ММС и БФКСТ,  заплащал редовно годишен членски внос , има право да  картотекира състезатели, съдии и треньори. Състезатели, съдии и треньори от клубове, не отговарящи на горепосочените условия, могат да бъдат картотекирани от други клубове към БФКСТ.
Чл.68.  Картотеката е валидна една календарна година.
Чл.69. Документите се подават до БФКСТ в срок определен от УС на федерацията.
Чл.70. Заплащането на картотеката се извършва по баков път в размер и срокове, съгласно Наредбата за регламентирани приходи на БФКСТ за съответната година.
Чл.71. При картотекиране на състезатели, съдии и треньори се представят следните документи :
/1/. бланки за картотека на състезатели, съдии и треньори (Приложение1);
/2/.  декларация за личните данни (Приложение2)
/3/. документ за гражданство (ако е различно от българско);
/4/.  копие на състезателна книжка,( ако е имал такава), доказваща присвоения състезателен клас (само при първоначална картотека към БФКСТ);
/5/. копие на съдийска книжка (само при първоначална картотека към БФКСТ);
/6/. Декларация за свързаност на съдията;
/7/. документи на треньорските кадри по Наредба № 2 на ММС (само при първоначална картотека към БФКСТ);
/8/. документ за платена такса за картотека;
/9/. обяснителна записка.
Чл.72. На всеки редовно картотекиран състезател се издава състезателна книжка от БФКСТ, съгласно чл.71,ал.3 от ЗФВС. Книжката се заверява от БФКСТ с подпис и печат. 
Чл.73. Картотекиран състезател може да смени клубната си принадлежност в рамките на календарната година, само и единствено с писмено съгласие на Председателя на клуба, към който има действаща картотека.
Чл.74. Състезател, влизащ в състава на националния отбор(Наредба за НО ), е задължен да присъства на всички организирани лагери към БФКСТ.
Чл.75. Смяна на клубна принадлежност се извършва не по-късно от 60 дни до датата на провеждане на Държавно първенство по възраст и Държавно първенство по възраст и клас.
Чл.76. При промяна на клубна принадлежност / партньор се заплаща нова такса за картотекиране, съгласно Наредбата за регламентирани приходи на БФКСТ за съответната година.
Чл.77. При промяна на клубна принадлежност в рамките на календарната година, в БФКСТ се подават следните документи:
/1/. Мотивирана молба за преминаване от един клуб в друг;
/2/. Писмено съгласие от Председателя на клуба, към който има действаща картотека;
/3/. Документ за платена такса за картотекиране, съгласно Наредбата за регламентирани приходи на БФКСТ за съответната година.
Чл.78. Внесена дължима такса за картотека на състезател, съдия и треньор не подлежи на възстановяване.

IX. ПОДАВАНЕ НА ЗАЯВКИ ЗА ОРГАНИЗИРАНЕ НА ТУРНИРИ КЪМ ДСК.
Чл.79. Писмени заявки за организиране на състезания от ДСК за се подават до УС на БФКСТ до 25 ноември всяка година. След края на срокът заявките не се разглеждат.
Чл.80. Заявката за организиране на проявата задължително съдържа:
/1/. клуб организатор;
/2/.категория на турнира, съгласно настоящата Наредба;
/3/. дата и място на провеждане;
/4/. Писмена декларация за спазване на правилата на БФКСТ и Закона на спорта;
Чл.81. За запазване на дата и провеждане на турнир от ДСК се заплащат такси, съгласно Наредбата за регламентирани приходи на БФКСТ за съответната година.
Чл.82. Турнир от ДСК се провежда стриктно по правилата на БФКСТ.

X. НАРУШЕНИЯ, НАКАЗАНИЯ, ЖАЛБИ
Чл.83. За нарушение се счита всяко неспазване на:
/1/. Устава и действащата нормативна база (правилници, наредби, инструкции) на БФКСТ;
/2/.ЗФВС и действащата нормативна база на ММС;
/3/. Законодателството на РБългария.
Чл.84. Нарушенията се регистрират и разглеждат на основание на чл.83 от настоящата Наредба.
Чл.85. При установяване на нарушения се прилагат следните санкции:
/1/. отстраняване от състезание на нередовен клуб/състезател;
/2/. анулиране на резултати на нередовен клуб/състезател;
/3/. спиране на състезателни права на състезател/клуб за определен период;
/4/. административна санкция и парична глоба на клуба-нарушител;
Чл.86. Право на жалбоподаване има председател на СК, член на БФКСТ, с редовна картотека и внесен годишен членски внос към БФКСТ за съответната календарна година. 
Чл.87.Спрямо характера на нарушението, жалбата се подава до УС, АК.
Чл.88. Писмена жалба за извършено нарушение се подава до съответния орган или комисия и задължително съдържа:
/1/. Име на жалбоподателя;
/2/. Контакти за обратна връзка
/3/.извършено нарушение и доказателствени материали;
/4/. платежен документ за заплатена такса жалба, съгласно Наредба за регламентирани приходи на БФКСТ за съответната година;
Чл.89. Жалбата се разглежда най-късно на второ редовно заседание на съответния орган. Жалбоподателя се уведомява писмено за взетото решение и евентуални санкции.
Чл.90. Подадени жалби до АК се разглеждат в съответствие с Правилник за дейността на Арбитражна комисия на БФКСТ.

XI. ДОПЪЛНИТЕЛНИ РАЗПОРЕДБИ
§ 1. Приложение №1(бланки за картотека 1а. 1б) по чл.71. /1/, Приложение №2(декларация за личните данни) по чл.71. /2/.
§ 2. Всички непредвидени положения в настоящата Наредба се разглеждат в съответствие с действащата нормативна база на БФКСТ, ММС и Р. България.  
§ 3. Наредбата е актуализирана и  приета от УС на БФКСТ на основание Устава и Административно-устройствения правилник на БФКСТ с протокол  №2 /28.04.2026г. от УС на БФКСТ и влиза в сила от момента на приемането му.






Председател на БФКСТ:

/Георги Найденов/

